6 หุ้นเหล็กแรงไม่เลิก! กระฉูดต่อรับราคา-ยอดส่งออกพุ่ง
ราคาหุ้นในกระดานของ 6 หุ้นเหล็กแรงยังพุ่งต่อเนื่อง ขานรับราคาตลาดฯ-ยอดส่งออกพุ่ง
ราคาหุ้นในกระดานของ 6 หุ้นเหล็กแรงยังพุ่งต่อเนื่อง ขานรับราคาตลาดฯ-ยอดส่งออกพุ่ง
27 เม.ย. 2564

ผู้สื่อข่าวรายงานว่า ราคาหุ้น บริษัท ทาทา สตีล (ประเทศไทย) จำกัด (มหาชน) หรือ TSTH วันที่ 27 เม.ย.2564 ณ เวลา 10.15 น. อยู่ที่ระดับ 2.24 บาท ปรับตัวขึ้น 0.35 บาท หรือ 18.52% ด้วยมูลค่าการซื้อขาย 355.98 ล้านบาท
ราคาหุ้น บริษัท จี เจ สตีล จำกัด (มหาชน) หรือ GJS  อยู่ที่ระดับ 0.56 บาท ปรับตัวขึ้น 0.07 บาท หรือ 14.29% ด้วยมูลค่าการซื้อขาย 197.44 ล้านบาท
ราคาหุ้น บริษัท โพสโค-ไทยน๊อคซ์ จำกัด (มหาชน) หรือ INOX อยู่ที่ระดับ 1.63 บาท ปรับตัวขึ้น 0.28 บาท หรือ 20.74% ด้วยมูลค่าการซื้อขาย 406.76 ล้านบาท
ราคาหุ้น บริษัท สามชัย สตีล อินดัสทรี จำกัด (มหาชน) หรือ SAM อยู่ที่ระดับ 1.91 บาท ปรับตัวขึ้น 0.33 บาท หรือ 20.89% ด้วยมูลค่าการซื้อขาย 127.85 ล้านบาท
ราคาหุ้น บริษัท บางสะพานบาร์มิล จำกัด (มหาชน) หรือ BSBM อยู่ที่ระดับ 2.34บาท ปรับตัวขึ้น 0.34 บาท หรือ 17% ด้วยมูลค่าการซื้อขาย 120.90 ล้านบาท
ราคาหุ้นบริษัท ทีเอ็มที สตีล จำกัด (มหาชน) หรือ TMT อยู่ที่ระดับ 14.30บาท ปรับตัวขึ้น 1.90 บาท หรือ 15.32% ด้วยมูลค่าการซื้อขาย 109.86 ล้านบาท
โดยหุ้นในกลุ่มเหล็กยังคงปรับตัวขึ้นอย่างมีนัยสำคัญ หลังจากวานนี้ปรับตัวขึ้นอย่างร้อนแรงโดยมีสาเหตุมาจากราคาเหล็กที่ปรับตัวขึ้นตามราคาตลาดโลก ขณะที่ยอดการส่งออกเหล็กของไทยปรับตัวดีขึ้น
ทั้งนี้ บล.เอเซีย พลัส ระบุในบทวิเคราะห์ฯยังคงคำแนะนำลงทุนในหุ้น Commodity ที่หลายกลุ่มได้รับผลกระทบจากประเด็นเรื่องโควิด-19 ไทยที่จำกัด และการเติบโตยังฟื้นตัวตามเศรษฐกิจโลก อาทิ  กลุ่มเหล็ก ล่าสุดปัจจัยหนุนราคาทางพื้นฐานของอุตสาหกรรม ยังมีแรงหนุนจากฝั่ง Supply คือ  สินแร่เหล็กต้นน้ำในออสเตรเลียที่ขาดแคลน บวกกับจีนต้องการลดคาร์บอนไดออกไซด์ในอุตสาหกรรมเหล็กลง 30% ให้สำเร็จภายในปี 2568 (เร็วขึ้นจากแผนเดิม 5 ปี) ส่งผลให้โรงเหล็กที่ไม่ได้มาตรฐานต้องปิดตัวลง ขณะที่ปัจจุบัน Demand เหล็กทั่วโลกฟื้นตัวกลับมาระดับสูง ขับเคลื่อนจากภาคการผลิตและภาคก่อสร้าง แต่ Supply เหล็กในจีน (Steel Consumption คิดเป็น 50% ของโลก) ไม่เพียงพอต่อความต้องการเพราะเศรษฐกิจจีนฟื้นตัวได้อย่างต่อเนื่อง
โดยคาดว่าราคาเหล็กยังมีทิศทางที่เป็น Upside Trend ได้ต่อเนื่องไปอีก 3 เดือนหน้าเป็นอย่างน้อย ขณะที่ผู้ผลิตเหล็กกลางน้ำในไทยปัจจุบันได้เร่งกำลังการผลิตขึ้นเป็น 50-60% จากเดิม 30% ในช่วงก่อนหน้า เพราะต้องการส่งออกสินค้าไปขายในตลาดต่างประเทศ เช่น สหรัฐอเมริกาที่ปัจจุบันราคาเหล็กแผ่นรีดร้อนอยู่ที่ราว 1,100 USD/ตัน เทียบกับราคาขายในประเทศที่ 900 USD/ตัน แม้จะปรับตัวขึ้นมาตั้งแต่ต้นปี แต่ยังต่ำกว่าตลาดต่างประเทศถึงตันละ 200-300 USD
สำหรับหุ้นที่แนะนำลงทุนคือ TMT ล่าสุด ปรับราคาเป้าหมายปี 64 เพิ่มขึ้นจาก 11 บาท เป็น 14.8 บาท คาดกำไร ไตรมาส 1/64 คาดทำ New High อยู่ที่ 425 ล้านบาท (+145% จากไตรมาสก่อน,+244% จากช่วงเดียวกันเมื่อปีก่อน)  ขับเคลื่อนจากราคาเหล็กโลกฟื้นตัวสูง หนุนราคาเหล็กเฉลี่ย TMT งวดไตรมาส 1/64 พุ่งแรง 21.8% จากไตรมาสก่อน มาที่ 24.8 บาท/กก. ขณะที่เดือน เม.ย. 2564 ขยับขึ้นต่อเนื่องอีกราว 5% จากเดือนก่อน มาที่ 27 บาท/กก. สูงทะลุสมมติฐานราคา 24 บาท/กก. ทำให้ฝ่ายวิจัยปรับเพิ่มราคาขายเหล็กปี 2564-66 เป็น 26.8-27 บาท/กก. ส่งผลให้ประมาณการปี 2564 เพิ่มขึ้น 34.5% มาที่ 1,075 ล้านบาท